ဗန်းမော်ခရိုင်

ဗန်းမော်ခရိုင် သည် ကချင်ပြည်နယ်အတွင်းရှိ ခရိုင်တစ်ခု ဖြစ်သည်။ မြို့နယ် ၄ ခုပါဝင်ကာ ခရိုင်ရုံးစိုက်ရာမြို့မှာ ဗန်းမော်မြို့ ဖြစ်သည်။ အကျယ်အဝန်းမှာ ၁၀,၇၄၂.၉ စတုရန်းကီလိုမီတာ ဖြစ်သည်။ ဗန်းမော်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၃၄၆,၅၀၃ ယောက် ဖြစ်သည်။

မြို့နယ်နှင့် မြို့များ 

ဗန်းမော်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။ 
ဗန်းမော်မြို့နယ်
ဗန်းမော်မြို့
မံစီမြို့နယ်
မံစီမြို့
ရွှေကူမြို့နယ်
ရွှေကူမြို့
မြို့လှမြို့
မိုးမောက်မြို့နယ်
မိုးမောက်မြို့
လွယ်ဂျယ်မြို့
ဒေါ့ဖုန်းယန်မြို့

ထိစပ်လျက်ရှိသော နယ်နမိတ်များ 
ဗန်းမော်ခရိုင်နှင့် ထိစပ်လျက်ရှိသော ဒေသများမှာ အရှေ့ဘက်တွင် တရုတ်နိုင်ငံ၊ တောင်ဘက်နှင့် အနောက်တောင်ဘက်တွင် ကျောက်မဲခရိုင် (ရှမ်းပြည်နယ်)၊ အနောက်ဘက်တွင် ကသာခရိုင် (စစ်ကိုင်းတိုင်းဒေသကြီး)၊ အနောက်မြောက်ဘက်တွင် မိုးညှင်းခရိုင်၊ မြောက်ဘက်နှင့် အရှေ့မြောက်ဘက်တွင် မြစ်ကြီးနားခရိုင် တို့ဖြစ်သည်။

ကိုးကား 

မြန်မာနိုင်ငံရှိခရိုင်များ
ကချင်ပြည်နယ်